CELEX: 62013CN0046
Language: et
Date: 2013-01-28 00:00:00
Title: Kohtuasi C-46/13: Eelotsusetaotlus, mille on esitanud Datenschutzkommission (Austria) 28. jaanuaril 2013 . aastal — H versus E

25.5.2013   
            
            
               ET
            
            
               Euroopa Liidu Teataja
            
            
               C 147/3
            
         Eelotsusetaotlus, mille on esitanud Datenschutzkommission (Austria) 28. jaanuaril 2013. aastal — H versus E
   (Kohtuasi C-46/13)
   2013/C 147/05
   Kohtumenetluse keel: saksa
   
      Eelotsusetaotluse esitanud kohus
   
   Datenschutzkommission
   
      Põhikohtuasja pooled
   
   
      Kaebaja: H
   
      Vastustaja: E
   
      Eelotsuse küsimused
   
   
               1.
            
            
               Kas direktiivi 2006/24/EÜ (1) artikli 7 punkti c tuleb tõlgendada selliselt, et füüsiline isik, kelle andmeid nimetatud direktiivi tähenduses säilitatakse, ei kuulu selle sätte tähenduses „eriloaga töötajate” hulka ja talle ei tohi anda õigust saada teavet oma andmete kohta üldkasutatavate elektrooniliste sideteenuste pakkujalt või üldkasutatavate sidevõrkude käitajalt?
            
         
               2.
            
            
               Kas direktiivi 95/46/EÜ (2) artikli 13 lõike 1 punkte c ja d tuleb tõlgendada selliselt, et on võimalik välistada või piirata füüsilise isiku, kelle andmeid direktiivi 2006/24/EÜ tähenduses säilitatakse, õigust tutvuda üldkasutatavate sideteenuste pakkuja või üldkasutatava sidevõrgu käitaja andmetega enda kohta direktiivi 95/46/EÜ artikli 12 punkti a alusel?
            
         
               3.
            
            
               Kui vastus esimesele küsimusele on vähemalt osaliselt jaatav, siis kas direktiivi 2006/24/EÜ artikli 7 punkt c on põhiõiguste harta artikli 8 lõike 2 teises lauses sätestatud põhiõigusega kooskõlas ja seega kehtiv?
            
         
      (1)  Euroopa Parlamendi ja nõukogu 15. märtsi 2006. aasta direktiiv 2006/24/EÜ, mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ (ELT L 105, lk 54).
   
      (2)  Euroopa Parlamendi ja nõukogu 24. oktoobri 1995. aasta direktiiv 95/46/EÜ üksikisikute kaitse kohta isikuandmete töötlemisel ja selliste andmete vaba liikumise kohta (EÜT L 281, lk 31; ELT eriväljaanne 13/15, lk 355).